ОТЧЕТ НА КОМИСИЯ ПО ДИСЦИПЛИНАРНИТЕ ПРОИЗВОДСТВА НА ВСС ОТНОСНО ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ МАГИСТРАТИ И НАЛОЖЕНИТЕ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗСВ ЗА ПЕРИОДА 01.02.2016 Г. –  29.02.2016 Г.
Настоящият отчет съдържа информация за образуваните и приключили дисциплинарни производства във ВСС и за разгледани преписки от Комисия по дисциплинарните производства на ВСС за периода 01 февруари - 29 февруари 2016 г. 
Комисия по дисциплинарните производства на ВСС е разгледала 10 (десет) дисциплинарни преписки.
За отчетния период Комисия по дисциплинарните производства на ВСС е разгледала 2 (два) съдебни акта на Върховния административен съд, свързани с дисциплинарната практика, както следва:
- Определение на ВАС - тричленен състав - шесто отделение, по адм.дело № 13787/2015 г., с което обявява нищожността на решение на Висшия съдебен съвет по т. 78 от протокол № 56/12.11.2015 г. Комисията предложи на Висшия съдебен съвет да не образува дисциплинарно производство по предложението на министъра на правосъдието с вх. № 11-04-27 от 31.03.2015 г. на ВСС. Предложението на комисията и материалите по преписката са изпратени на Комисия по правни въпроси на ВСС, по компетентност. 
- Определение на ВАС - седемчленен състав - ІІ колегия, с което се отменя протоколно определение от 15.10.2015 г. за ход по същество на делото и оставя без разглеждане искането на Михаил Колев Желев от гр. Бургас за отмяна на влязло в сила решение № 12269/2010 г. на петчленен състав на ВАС, с което е оставено в сила решение № 10238/27.07.2010 г. по адм.д. № 4156/2010 г. на тричленен състав на ВАС. 

1.Дисциплинарни производства, образувани за периода
01 декември - 31 декември 2015 г.
През отчетния период във Висшия съдебен съвет е образувано 1 (едно) дисциплинарно производство по реда на чл. 316 от ЗСВ срещу Никола Николов Попов – съдия в Софийски районен съд. Предложението е направено от Методи Лалов – административен ръководител-председател на Софийски районен съд. Решението е прието по протокол  № 9/18.02.2016 г. на ВСС.

Според вносителят на предложението, съдията е извършил нарушения, свързани със системно неспазване на сроковете, предвидени в процесуалните закони. 

2. Приключени дисциплинарни производства по описа на ВСС за периода 01 декември - 31 декември 2015 г.

- д.д. № 2/2015 г. срещу Адалберт Живков Кръстев – прокурор във Военноокръжна прокуратура - София. С решение на ВСС по протокол № 10/25.02.2016 г. е наложено дисциплинарно наказание по чл.308, ал.1, т. 2 от ЗСВ – „порицание“, за извършени от него дисциплинарни нарушения по чл. 307, ал.4 , т. 5 от ЗСВ.

3. Заповеди на административни ръководители за налагане на дисциплинарни наказания, на основание чл. 311, т. 1 от ЗСВ във връзка с чл. 308, ал. 1, т. 1  и т. 2 от ЗСВ, за периода 01 февруари - 31 декември 2015 г.

- С решение на ВСС по протокол № 7/04.02.2016 г, на основание чл. 314, ал. 3 от Закона за съдебната власт ,  ОТМЕНИ наложеното със Заповед № А-260/30.11.2015 г. на Радослава Йорданова – и.ф.административен ръководител на Районен съд гр. Ихтиман, дисциплинарно наказание по чл. 308, ал.1, т. 1 от ЗСВ - „забележка“,  на Ивайло Генов Йорданов – съдия в Районен съд гр. Ихтиман, за допуснати дисциплинарни нарушения по чл. 307, ал. 4, т. 1 от ЗСВ.
 - С решение на ВСС по протокол № 9/18.02.2016 г, на основание   чл. 314, ал. 3 от Закона за съдебната власт, ИЗМЕНИ наложеното със Заповед № 4221/08.12.2015 г. на Христо Динев - административен ръководител-градски прокурор на Софийска градска прокуратура, дисциплинарно наказание по чл. 308, ал. 1, т. 2 от ЗСВ - „порицание“, на Надежда Тодорова Куюмджиева – следовател в Следствен отдел в Софийска градска прокуратура, за допуснати дисциплинарни нарушения по чл. 307, ал. 4, т. 3 и т. 4 от ЗСВ, като й наложи дисциплинарно наказание по 308, ал. 1, т. 1 от ЗСВ - „Забележка“.
- С решение на ВСС по протокол № 10/25.02.2016 г, на основание чл. 314, ал. 3 от Закона за съдебната власт ,  ПОТВЪРДИ наложеното със Заповед № 638/09.10.2015 г. на Валентин Вълков – административен ръководител-окръжен прокурор на Окръжна прокуратура гр. Ловеч, дисциплинарно наказание по чл. 308, ал. 1, т. 1 от ЗСВ - „забележка”, на Христо Любенов Николов – следовател в Окръжен следствен отдел в Окръжна прокуратура гр. Ловеч, за допуснати дисциплинарни нарушения по чл. 307, ал. 4, т. 1, т. 2 и т. 4 от ЗСВ.
- С решение на ВСС по протокол № 10/25.02.2016 г, на основание чл. 314, ал. 3 от Закона за съдебната власт ,  ПОТВЪРДИ наложеното със Заповед № 198/25.01.2016 г. на Христо Динев – административен ръководител-градски прокурор на Софийска градска прокуратура, дисциплинарно наказание по чл. 308, ал. 1, т. 1 от ЗСВ - „забележка”, на Росица Петрова Рускова-Петрова – следовател в Следствен отдел в Софийска градска прокуратура, за допуснати дисциплинарни нарушения по чл. 307, ал. 4, т. 3 от ЗСВ.

4. Заповеди по чл. 327 от ЗСВ за обръщане на внимание от административни ръководители за периода
01 декември - 31 декември 2015 г.

Постъпили и приети за сведение от ВСС са 3                                                                                                                                                              /три/ заповеди на административни ръководители за обръщане на внимание на магистрати, както следва:
- Заповед № РД-08-14/11.01.2016 г. на Лазар Минчев  – административен ръководител-председател на Окръжен съд гр. Разград, с която, на основание чл.327 от ЗСВ, е обърнато внимание на  Рая Петкова Йончева – съдия в Окръжен съд гр. Разград;
- Заповед РП № 04/12.01.2016 г. на Мина Грънчарова – административен ръководител-районен прокурор на Районна прокуратура гр. Ямбол, с която, на основание чл.327 от ЗСВ, е обърнато внимание на  Георги Стоянов Георгиев – прокурор в Районна прокуратура гр. Ямбол.
- Заповед № РД-04-12/26.01.2016 г. на Тодор Деянов – административен ръководител-окръжен прокурор на Окръжна прокуратура гр. Смолян, с която, на основание чл.327 от ЗСВ, е обърнато внимание на Мария Василева Дамянова – административен ръководител-районен прокурор на Районна прокуратура гр. Девин.